**Gulács Község Önkormányzata**

**Képviselő-testületének**

**4/2019. (V 1. ) önkormányzati rendelete**

**az avar és kerti hulladék nyílttéri égetéséről 8/2015 (IV.29.) önkormányzati rendelet módosításáról**

Gulács Község Önkormányzata Képviselő-testülete a környezet védelmének általános szabályairól szóló 1995. évi LIII. törvény 48.§ (4) bekezdés b) pontjában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** Az avar és kerti hulladék nyílttéri égetéséről 8/2015 (IV.29.) önkormányzati rendelet (továbbiakban: Rendelet ) 2.§ helyébe az alábbi rendelkezés lép:

**„2.§** A rendelet személyi és területi hatálya kiterjed azokra a természetes és jogi személyekre, valamint a jogi személyiség nélküli társaságokra, szervezetekre, akik állandó, vagy ideiglenes jelleggel Gulács Község közigazgatási területén tartózkodnak, működnek, illetve tevékenységet folytatnak. „

**2.§** A Rendelet 6.§-a helyében az alábbi rendelkezés lép:

6.§ (1) A település bel- és külterületén avar és kerti hulladékot október 1-je és április 30-a között,hétfő és pénteki napon az illetékes Katasztrófavédelmi Igazgatóság, mint tűzvédelmi hatóság előzetes engedélyével, a hatályos Országos Tűzvédelmi Szabályzatban foglaltak szigorú betartásával lehet égetni.

(2) Munkaszüneti napokon (január 1., március 15., húsvétvasárnap, húsvéthétfő, május 1., pünkösdvasárnap, pünkösdhétfő, augusztus 20., október 23., november 1. és december 24, december 25-26.) illetve vasárnaponként a község teljes közigazgatási területén tilos az avar és kerti hulladék égetése.

3. §(1) Ez a rendelet 2019. május 1. napján lép hatályba és az azt követő napon hatályát veszti.

(2) Hatályát veszti a Rendelet 3.§ , 10.§.a

**Ujvári Judit Vassné Szűcs Róza** polgármester jegyző